Държавен вестник, бр. 100, 2015 г., стр. 105

БРОЙ  100	
Д Ъ Р Ж А В Е Н  В Е С Т Н И К 	
СТР.  105  
до 25 кг и по малка от 10 кв. м за кучета над 
25 кг, която площ съгласно ал. 2 се изчислява 
като обща с хората, живеещи в жилището.
Според чл. 105, ал. 1 от наредбата поме-
щенията за настаняване на кучета за период, 
по-дълъг от 5 дни, може да се състоят от две 
отделения: вътрешно и външно (за игра и 
разходка), като общата квадратура отговаря 
на изискванията на чл. 34, ал. 1, т. 1 ЗЗЖ.
С оглед препращането към чл. 34, ал. 1, 
т. 1 ЗЗЖ следва да се приеме, че кучетата 
според чл. 105, ал. 1 от наредбата следва да 
се настаняват в помещения съобразно те-
глото на породата им. При това положение 
възраженията на жалбоподателите следва да 
се отхвърлят като неоснователни, тъй като е 
налице пряко препращане от наредбата към 
закона.
Според ал. 2 и 3 на чл. 105 външното и 
вътрешното отделение на помещението тряб-
ва да са по-големи (не по-малки) от 1,2/2,4, 
съответно 1,2/1,8 метра. Възраженията за 
недостатъчност на външното отделение за 
задоволяване нуждите от движение на куче-
та, от една страна, са недоказани, тъй като 
по делото не са представени доказателства, 
установяващи конкретни пространствени 
параметри в тази посока, а от друга – оче-
видно не държат сметка за връзката между 
отделните алинеи на чл. 105. По силата на 
чл. 34, ал. 1, т. 1 ЗЗЖ, към който препраща 
чл. 105, ал. 1 от наредбата, общата площ на 
двете отделения, в която може да се движи 
кучето, е съобразена със закона, като площите 
както по ал. 2, така и по ал. 3 са само част 
от общата изискуема се площ.
Според чл. 105, ал. 5 от наредбата, в слу-
чай че повече от едно куче бъде настанено в 
едно помещение, за всяко куче се предвижда 
обща площ (вътрешно и външно отделение) 
не по-малко от 6 кв. м, при не повече от 5 ку-
чета в група. Настаняването е съобразено с 
размера, възрастта, темперамента и теглото 
на животните.
Съдът намира за вярна констатацията на 
жалбоподателите, че в текста на разпоредбата 
не е упоменато, че квадратурата от 6 кв. м 
се отнася само за кучета с тегло до 10 кг, 
но счита, че въз основа на нея е направен 
необоснован извод за противоречие с чл. 34, 
ал. 1, т. 1 ЗЗЖ.
Изискванията за минимална площ по 
чл. 34, ал. 1 ЗЗЖ са норматив, който следва 
да бъде спазван, но като се отчита целта на 
регулацията, а именно да се уредят условията 
за отглеждане на кучетата в дом (жилище), а 
не в приют. Тази регулация почива на идеята 
за отговорно и продължително във времето 
отглеждане на дадения домашен компаньон. 
Следва да се отчете, че сега оспорваната уредба 
е относима към условията в животновъдните 
обекти и пряката релация към стандартите за 
отглеждане на кучета в домашни условия е 
неуместна, ако не е съпроводена от аргумен-
ти, респ. доказателства, пряко обосноваващи 
извод за жестокост към животните или друга 
форма на неприемливо спрямо човешкия 
морал отношение към животните.
Приютите за безстопанствени кучата по 
смисъла на Наредба № 41 от 2008 г. са обек-
ти, които следва да се отграничат от т.нар. 
временни приюти по смисъла на чл. 47, ал. 3 
ЗЗЖ, в които кучетата се настаняват, след 
като са били обработени съгласно чл. 47, 
ал. 1 ЗЗЖ, и не са се явили лица, които же-
лаят да ги отглеждат като компаньони. Нещо 
повече, съгласно чл. 47, ал. 5 ЗЗЖ съответ-
ните общински съвети, а не министърът на 
земеделието и храните, са компетентни да 
уредят условията за отглеждане на кучетата 
във временните приюти.
Престоят на кучетата в общите приюти 
за първична обработка на безстопанствените 
кучета обичайно е ограничен във времето и 
е пряко свързан с целите на този престой, 
описани в чл. 46 и 47 ЗЗЖ –  идентифициране, 
регистрация, установяване на собствеността, 
проверка на здравния статус, лечение, блоки-
ране на раждаемостта и др.
Обичайно ограничен във времето е и прес-
тоят на кучетата в пансионите (хотелите) за 
животни. Според чл. 96, ал. 1 от наредбата, 
препращащ към таблица 1 на приложение № 3, 
която не е оспорвана от жалбоподателите, 
е допустимо кучета да бъдат настанявани в 
помещения (в случая са наречени „кошари“ по 
смисъла на т. 11 от ДР на ЗЗЖ) с параметри 
за площ под установените в чл. 34 ЗЗЖ и с 
намаляваща такава за всяко следващо куче, 
респ. минимални площи от 1,5 кв. м за дреб-
ните породи (до 10 кг), 2,4 кв. м за средните 
(до 25 кг) и 3,5 кв. м за големите породи (над 
25 кг) и съответно 1,0, 1,2 и 1,7 кв. м за всяко 
следващо куче.
По аналогия с уредбата, отнасяща се 
до условията за настаняване на кучетата в 
пансиони (хотели) за кучета, съдът намира, 
че не е налице противоречие с принципите 
за хуманно отношение към животните и в 
частност с чл. 34 ЗЗЖ, когато от две до пет 
кучета са настанени в едно помещение, при 
условие че общата площ за всяко куче е ми-
нимум 6 кв. м и че е съобразено правилото 
настаняването да бъде с оглед размера, въз-
растта, темперамента и теглото на животните. 
В този смисъл съдът счита, че чл. 105, ал. 5 
от наредбата не съдържа правило, водещо 
като краен резултат до някаква форма на 
зловредно за бездомните (безстопанствените) 
кучета отношение.
В жалбите не се съдържат относими към 
чл. 105, ал. 4 и 6 от наредбата възражения, 
поради което съдът приема, че същите не се